
PASLAUGŲ TEIKIMO SUTARTIS Nr. ________

2026 m. _________ mėn. ___ d. 
Vilnius

 Viešoji įstaiga Nacionalinis kraujo centras (toliau vadinama – Klientas), įstaigos kodas 126413338, atstovaujama direktoriaus Daumanto Gutausko, veikiančio pagal įstaigos įstatus, ir 
„_____“, juridinio asmens kodas _________, atstovaujama _________, veikiančio pagal įstaigos įstatus (toliau – Paslaugų teikėjas), 
kartu vadinamos Šalimis, o kiekviena atskirai vadinama Šalimi, sudarė šią paslaugų teikimo sutartį (toliau vadinama - Sutartis):

I. SUTARTIES OBJEKTAS
1.1.	Sutartis sudaryta skelbiamos apklausos būdu, įvykdžius viešąjį mažos vertės „Spaudos paslaugos ir gamyba“ pirkimą ID ______, kuriame ekonomiškai naudingiausias pasiūlymas išrinktas pagal kainą. Pirkimas įvykdytas vadovaujantis Lietuvos Respublikos viešųjų pirkimų įstatymu (toliau – VPĮ) bei susijusiais teisės aktais, taip pat Lietuvos Respublikos civiliniu kodeksu, kitais pagal pirkimo pobūdį taikomais teisės aktais bei pirkimo sąlygomis.
1.2.	Sutartimi Paslaugų teikėjas įsipareigoja, vadovaudamasis pirkimo sąlygomis, įskaitant Sutartį ir Techninę specifikaciją (toliau – TS), suteikti Klientui spaudos ir gamybos paslaugas (toliau - Paslaugos), kurios turi visiškai atitikti reikalavimus numatytus TS ir pašalinti Paslaugų trūkumus (jei tokių būtų), o Klientas įsipareigoja priimti tinkamai, kokybiškai ir laiku suteiktas Paslaugas ir atsiskaityti už jas Sutartyje nustatyta atsiskaitymo tvarka. 
1.3.	Pagal Sutartį tiekiamos Prekės pavadinimas, kiekis, įkainiai bei reikalavimai Prekei nurodyti TS Sutarties 1 priede.
1.4. Sutartis yra vientisas ir nedalomas dokumentas, kurį sudaro toliau išvardinti dokumentai: TS (su pirkimo procedūrų metu Kliento atliktais paaiškinimais ir patikslinimais bei priedais, jei jie pridedami), Sutartis su visais jos priedais; kiti Pirkimo dokumentai (toliau Sutartyje šiame punkte nurodyti dokumentai kartu vadinami Sutartimi).
1.5. Sutarties aiškinimo tikslais nustatoma tokia dokumentų prioriteto tvarka: TS, Sutartis, kiti Pirkimo dokumentai. Paslaugų teikėjo teikiamas pasiūlymas, papildomi dokumentai, instrukcijos, grafikai, tvarkos ir pan., prieštaraujantys VPĮ ir (ar) šiame punkte nurodytiems dokumentams, laikomi negaliojančiais ta dalimi, kiek neatitinka teisinio viešųjų pirkimų reguliavimo ar prieštarauja šiame punkte nurodytiems dokumentams. Jei Sutarties dokumentuose yra neaiškumų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.
1.6. Šalys, vykdydamos Sutartį, įsipareigoja laikytis 2022 m. gruodžio 13 d. Lietuvos Respublikos aplinkos ministro įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.4. papunktyje patvirtintų šių aplinkosaugos reikalavimų: 
1.6.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Klientui turi būti pateikti tik elektroniniu formatu (nebent Sutartyje ir jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Klientas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus;
1.6.2. prekei pristatyti naudojama mažiau gamtos išteklių ir taip laikomasi aplinkosauginio principo, t. y. Prekei pristatyti pasirenkamas optimalus maršrutas, Prekė pristatoma ne intensyvaus eismo metu. Paslaugų teikėjas turi pristatyti Prekę Techninės specifikacijos nurodytu adresu darbo dienomis ne piko valandomis. Paslaugų teikėjas privalo užtikrinti, kad Prekė Sutarties vykdymo metu bus pristatoma darbo dienomis ne piko valandomis t. y. pristatymas darbo dienomis nuo 9:00 val. iki 15:00 val.


II. SUTARTIES KAINA IR ATSISKAITYMO TVARKA
2.1. Sutarties suma lygi bendrai Sutarties kainai eurais su PVM: _________ Eur (________ eurai, ___ euro ct.), kurią sudaro:
2.1.1. Sutarties kaina be PVM – _______ Eur (________ eurų, __ euro ct.).
2.1.2. PVM (__ %) – ______ Eur (__________ eurų, __ euro ct.).
2.2. Vadovaujantis Kainodaros taisyklių nustatymo metodika, Sutarčiai taikomas fiksuoto įkainio su peržiūra kainodaros būdas. Į kiekvieną įkainį Paslaugų teikėjas privalo įskaičiuoti visus mokesčius ir kaštus, susijusius su tinkamu, savalaikiu sutartinių įsipareigojimų vykdymu, įskaitant Paslaugas, jų teikimo, taip pat išlaidas, susijusias su mokesčių mokėjimu bei kitų paslaugų teikėjo kaip rinkos dalyvio, darbdavio atliekamus mokėjimus ir mokamus mokesčius, kainų rinkoje pasikeitimo rizikos ir kitus galimus kaštus, kurie nurodyti Sutartyje arba yra galimi, atsižvelgiant į Sutarties pobūdį ir trukmę.
2.3. Įkainio peržiūra: įkainiai Sutarties vykdymo laikotarpiu negalės būti keičiami per visą Sutarties vykdymo laikotarpį, išskyrus kai pasikeičia pridėtinės vertės mokestis (PVM) arba taikoma Sutarties 2.4. punkte numatyta tvarka. Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Pasikeitus PVM tarifo dydžiui, nesuteiktų Paslaugų įkainiai keičiami (mažinama ar didinama) proporcingai PVM pasikeitusio tarifo dydžiu. Įkainių pakeitimas įforminamas papildomu rašytiniu šalių susitarimu.
2.4. Sutartyje numatytų įkainių perskaičiavimo (keitimo) tvarka:
2.4.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo (jeigu perskaičiavimas jau buvo atliktas – nuo paskutinio perskaičiavimo pagal šį Sutarties punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties 2.4.5 punkte, viršija 6 (šeši) procentus arba yra mažesnis nei – 6 (šeši) procentai. Paslaugų įkainiai gali būti perskaičiuojami ne dažniau kaip vieną kartą per 6 (šešis) mėnesius.
2.4.2. Sutartyje numatyti įkainiai gali būti perskaičiuojami, jeigu Lietuvos statistikos departamento (https://osp.stat.gov.lt/statistiniu-rodikliu-analize?indicator=S7R260#/) kas mėnesį skelbiamo vartotojų kainų indekso (0953 ĮVAIRŪS SPAUDINIAI) pokytis (k), apskaičiuotas kaip nustatyta Sutarties 2.4.5 punkte, yra didesnis kaip 6 (šeši) procentai arba yra mažesnis nei – 6 (šeši) procentai. Atlikdamos perskaičiavimą šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.
2.4.3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
2.4.4. Perskaičiuotieji įkainiai taikomi užsakymams, pateiktiems po to, kai šalys sudaro susitarimą dėl įkainių perskaičiavimo.
2.4.5. Nauji įkainiai apskaičiuojami pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal vartotojų kainų indeksą (0953 ĮVAIRŪS SPAUDINIAI) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.), kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (0953 ĮVAIRŪS SPAUDINIAI).
Indpradžia – laikotarpio pradžios datos (mėnesio) vartojimo prekių ir paslaugų indeksas (0953 ĮVAIRŪS SPAUDINIAI). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.4.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
2.4.7. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
2.4.8. Pirmoji peržiūra, vadovaujantis Sutarties 2.4.1 – 2.4.7 p., gali būti taikoma ne anksčiau kaip po 6 (šešių) mėnesių nuo Sutarties įsigaliojimo, sekanti peržiūra gali būti taikoma po 6 (šešių) mėnesių nuo paskutinio perskaičiavimo įsigaliojimo.
2.5. Sutartyje numatytas įkainių / kainos perskaičiavimas įforminamas šalių rašytiniu susitarimu, kuris tampa neatskiriama Sutarties dalimi. 
2.6. Klientas atsiskaito per 30 (trisdešimt) kalendorinių dienų nuo tinkamai užpildytos ir pateiktos sąskaitos gavimo dienos, pervesdama pinigus į Paslaugų teikėjo Sutartyje nurodytą banko sąskaitą. Paslaugų teikėjas sąskaitą Klientui privalo pateikti VPĮ 22 str. 3 d. nustatyta tvarka per informacinę sistemą „SABIS“ ir el. paštu:_________________. Paslaugų tiekėjas įsipareigoja sąskaitoje nurodyti tuos pačius pavadinimus, kurie yra nurodyti Sutartyje, užrašyti ant sąskaitos Sutarties numerį ir datą, pagal kurią suteikiamos Paslaugos. 
2.7. Jei PVM sąskaita faktūra pateikiama su trūkumais, Klientas  turi teisę tokios PVM sąskaitos faktūros nepriimti, o Paslaugų tiekėjas įsipareigoja per 2 (dvi) darbo dieną pašalinti trūkumus ir pateikti Klientui tinkamai užpildytą sąskaitą. Atsiskaitymo terminas skaičiuojamas nuo tinkamai užpildytos PVM sąskaitos faktūros gavimo dienos. 
2.8. Paslaugos (spaudos gaminiai) bus perkamos pagal Kliento poreikį, todėl Klientas  neįsipareigoja išpirkti viso nurodyto maksimalaus Paslaugų (spaudos gaminių) kiekio.
2.9. Apmokėjimas vykdomas iš „Neatlygintinos kraujo donorystės propagavimo programos 2021 – 2026 m.“ skirtų lėšų.

III. PASLAUGŲ KOKYBĖ IR TEIKIMO TVARKA
3. 
3.1. Visais atvejais (ir kai tiekėjas turi sukurti maketą, ir kai maketą pateikia Perkančioji organizacija) Paslaugų tiekėjas turi parengti spaudos gaminio 3 skirtingas vizualizacijas iš kurių Klientas galės pasirinkti labiausiai patikusią. Derinimo metu Paslaugų tiekėjas turi atsižvelgti į Kliento pastabas ir pasiūlymus (jei tokių yra) ir atlikti reikalingas korekcijas. Spaudos gaminiai gali būti gaminami tik atlikus korekcijas pagal Kliento pateiktas pastabas ir gavus jos raštišką (el. paštu) patvirtinimą dėl galutinio suderinimo. Galutinis suderinimas turi būti įvykdytas:
3.1.1. ne vėliau kaip per 5 (penkias) darbo dienas nuo užsakymo pateikimo dienos, jeigu maketą turi sukurti Paslaugų tiekėjas;
3.1.2. ne vėliau kaip per 3 (tris) darbo dienas nuo užsakymo pateikimo dienos, jeigu maketą tiekėjui pateikia Klientas.
3.2. Paslaugų tiekėjas privalės Klientui perduoti visų sukurtų maketų darbinius (atvirus) failus el. paštu arba failų saugojimo laikmenoje (USB, CD).
3.3. Visi sutarties vykdymo rezultatai ir su jais susijusios teisės (autorinės, turtinės ir kitos intelektinės ar pramoninės nuosavybės) tampa Kliento nuosavybe, kurią jis gali naudoti, publikuoti, perleisti ar perduoti, kaip mano esant tinkama ir (ar) reikalinga. Be raštiško Kliento sutikimo Paslaugų tiekėjas neturi teisės naudoti informacijos, gautos ar sukurtos vykdant sutartį.
3.4. Užsakytus Spaudos gaminius Paslaugų teikėjas turės pristatyti Klientui savo transportu ir lėšomis šiuo adresu: VšĮ Nacionalinis kraujo centras, Žolyno g. 34, Vilnius, darbo dienomis nuo 9.00 iki 15.00 val., ne vėliau kaip per 10 (dešimt) darbo dienų nuo Kliento užsakymo pateikimo dienos.  
3.5. Klientas kiekvieną atskirą Paslaugų (spaudos gaminių) užsakymą Paslaugų tiekėjui pateikia el. paštu - _______________, nurodydamas konkrečias užsakomų spaudos gaminių charakteristikas bei pateikdamas informacinę ir (ar) vaizdinę medžiagą, reikalingą spaudos gaminių projektų sukūrimui.
3.6. Visi spaudos gaminiai turi būti tinkamai supakuoti, užtikrinant jų apsaugą nuo bet kokių galimų pažeidimų. Paslaugų tiekėjas garantuoja saugų spaudos gaminių pristatymą. 
3.7. Paslaugų tiekėjui pristačius Spaudos gaminius ir Klientui vizualiai įvertinus jų kokybę ir kiekį, Šalys pasirašo priėmimo – perdavimo aktą ar kitą lygiavertį dokumentą (toliau – aktas), po ko Paslaugų tiekėjui atsiranda teisė pateikti sąskaitą už pristatytus ir priimtus spaudos gaminius. 
3.8. Akto pasirašymas neatleidžia Paslaugų tiekėjo nuo atsakomybės dėl paslėptų Spaudos gaminių defektų ar kitų defektų, akivaizdžiai nematomų neatitikimų Sutarties 1 priede nurodytiems reikalavimams, kurių pastebėti ir / ar įvertinti Spaudos gaminių pristatymo metu Pirkėjas neturėjo galimybės.
3.9. Spaudos gaminių priėmimo – perdavimo metu Klientas patikrina Paslaugų tiekėjo pristatytų Spaudos gaminių kiekį bei jų akivaizdžiai matomą atitikimą reikalavimams, numatytiems viešojo pirkimo dokumentuose ir šios Sutarties 1 priede. Tuo atveju, jei Spaudos gaminių priėmimo metu Klientas (Kliento atstovas) pastebi pristatytų Spaudos gaminių kiekio, kokybės ar kitus neatitikimus Sutarties ar teisės aktų reikalavimams arba Spaudos gaminių akivaizdžiai matomą neatitikimą reikalavimams, numatytiems viešojo pirkimo dokumentuose ir šios Sutarties 1 priede, Klientas turi teisę nepriimti Spaudos gaminių, akte nurodydamas neatitikimus ir datą. Visus trūkumus Paslaugų tiekėjas pašalina savo sąskaita 3.11. punkte nustatyta tvarka ir terminais. Trūkumų šalinimas nepratęsia spaudos gaminių pristatymui nustatyto termino.
3.10. Visus spaudos gaminių trūkumus Paslaugų tiekėjas pašalina savo sąskaita t. y. nekokybiškų spaudos gaminių pakeitimo kokybiškais, spaudos gaminių atsiėmimo bei pristatymo išlaidas apmoka Paslaugų tiekėjas. Nekokybiškus spaudos gaminius Paslaugų tiekėjas įsipareigoja atsiimti ir pakeisti kokybiškais ne vėliau kaip per 5 (penkias) darbo dienas nuo Kliento pretenzijos apie kokybės trūkumus pareiškimo. Nepašalinus trūkumų per nurodytą laikotarpį, Paslaugų tiekėjas moka Klientui 0,02 procento dydžio netesybas, skaičiuojamas nuo turinčių trūkumus spaudos gaminių kainos už kiekvieną vėlavimo dieną. 
3.11. Šalys privalo suteikti viena kitai išsamią informaciją, susijusią su teikiamomis paslaugomis, jų teikimo sąlygomis, teikimo terminais, galimomis pasekmėmis ir kitą su paslaugų teikimu susijusią informaciją, galinčią turėti įtakos teikiamų paslaugų kokybei.

IV. ŠALIŲ TEISĖS IR PAREIGOS
4. 
4.1. Paslaugų tiekėjas įsipareigoja:
4.1.1. teikti Paslaugas tinkamai, kokybiškai ir laiku pagal šios Sutarties sąlygas bei teisės aktų reikalavimus tokio pobūdžio Paslaugų teikimui, laikydamasis savo profesijos standartų, pagal Kliento nurodymus, labiausiai Kliento interesus atitinkančiu būdu;
4.1.2. pristatyti spaudos gaminius Sutartyje nustatytais terminais, o juos pažeidęs, sumokėti netesybas bei atlyginti nuostolius, kiek jų nepadengia netesybos;
4.1.3. užtikrinti, kad Sutartį vykdys tik kvalifikuoti specialistai, turintys teisę teikti nurodytas Paslaugas;
4.1.4. neperduoti savo teisių ir pareigų pagal Sutartį tretiesiems asmenims be rašytinio Kliento sutikimo;
4.1.5. informuoti Klientą apie bet kokias aplinkybes, kurios gali turėti įtakos Sutarties tinkamam įvykdymui nustatytais terminais;
4.1.6. įsipareigoja užtikrinti, kad Paslaugų teikėjas, jo vadovai, darbuotojai, atstovai, kiti Paslaugų teikėjo pasitelkti, kontroliuojami ar Paslaugų teikėjo vardu veikiantys asmenys tiesiogiai ar per tarpininkus nesiūlys, nežadės, neduos, neleis duoti Klientui, jo vadovams, atskiriems jo darbuotojams, jo atstovams, pasitelktiems, kontroliuojamiems ar Kliento vardu veikiantiems asmenims ar bet kokiems kitiems tretiesiems asmenims, susijusiems su šios Sutarties vykdymu, jokios netinkamos turtinės ar kitokios naudos ir neduos suprasti, kad tai padarys ar gali padaryti ateityje), neprašys ir neskatins Kliento, jo vadovų, darbuotojų, atstovų, jo pasitelktų, kontroliuojamų ar Kliento vardu veikiančių asmenų atlikti, taip pat nedalyvaus atliekant kitus korupcinio pobūdžio teisės pažeidimus (net jeigu jie buvo inicijuoti Kliento, jo vadovo, darbuotojo, atstovo, jo vardu veikiančio, kontroliuojamo ar pasitelkto asmens), kaip jie yra apibrėžiami Teisės aktuose, ar kitus korupcinio pobūdžio veiksmus, susijusius su šios Sutarties vykdymu. Paslaugų teikėjas įsipareigoja laikytis Lietuvos Respublikos korupcijos prevencijos įstatymo ir kitų Teisės aktų, imtis reikalingų priemonių užkirsti kelią Paslaugų teikėjui, jo vadovams, darbuotojams, atstovams, pasitelktiems, kontroliuojamiems ar bet kokiems kitiems tretiesiems asmenims, veikiantiems Paslaugų teikėjo vardu, atlikti korupcinio pobūdžio teisės pažeidimus ar kitus korupcinio pobūdžio veiksmus, susijusius su šios Sutarties vykdymu;
4.1.7. turi visas kitas teises ir pareigas, numatytas šioje Sutartyje, Lietuvos Respublikos civiliniame kodekse ir kituose teisės aktuose, kiek tai neprieštarauja Sutarčiai ir VPĮ.
4.2. Klientas:
4.2.1. įsipareigoja Paslaugų teikėjui sudaryti sąlygas, suteikti informaciją ar dokumentus, reikalingus tinkamam Paslaugų teikimui;
4.2.2. įsipareigoja atsiskaityti su Paslaugų tiekėju už suteiktas Paslaugas[footnoteRef:1] šioje Sutartyje nustatyta tvarka ir terminais; [1:  Sutarties 1 priedo reikalavimus atitinkančias ir Sutartyje nustatytais terminais pristatytus spaudos gaminius.] 

4.2.3. turi teisę reikšti pretenzijas dėl nekokybiškų ar reikalavimų neatitinkančių Paslaugų (spaudos gaminių) per visą Sutarties galiojimo terminą;
4.2.4. turi visas kitas teises ir pareigas, numatytas šioje Sutartyje, Lietuvos Respublikos civiliniame kodekse ir kituose teisės aktuose, kiek tai neprieštarauja Sutarčiai ir VPĮ.

V. ŠALIŲ ATSAKOMYBĖ IR FORCE MAJEURE
5. 
5.1. Šalis, neįvykdžiusi ar netinkamai įvykdžiusi Sutartyje nustatytus įsipareigojimus, privalo atlyginti kitai Šaliai dėl to patirtus tiesioginius nuostolius. Netesybų sumokėjimas neatleidžia Paslaugų tiekėjo nuo tinkamų tolimesnio sutartinių įsipareigojimų vykdymo, išskyrus teisės aktų nustatytas išimtis.
5.2. Jeigu Paslaugų teikėjas ilgiau nei 30 (trisdešimt) kalendorinių dienų nuo Sutartyje nustatyto termino pabaigos vėluoja pašalinti Paslaugų trūkumus ir / ar neatitikimus Sutarties reikalavimams, ar ilgiau nei 30 (trisdešimt) kalendorinių dienų nuo Sutartyje nustatyto termino pabaigos vėluoja suteikti Paslaugas arba vėluoja atlikti bet kurį kitą sutartinį įsipareigojimą, Klientas turi teisę raštu informuoti Paslaugų teikėją apie ilgalaikį pažeidimą ir suteikti ne ilgesnį kaip 10 (dešimt) kalendorinių dienų terminą visiems pažeidimams pašalinti, po nurodyto termino, Paslaugų teikėjui nepašalinus visų sutartinių pažeidimų, Sutartis gali būti nutraukta Kliento vienašališkai dėl Paslaugų teikėjo kaltės. Sutartis gali būti nenutraukta tik tuo atveju, jei Paslaugų teikėjas raštu garantuoja ir per 10 (dešimt) kalendorinių dienų apmoka visus jam priskaičiuotus delspinigius, tokiu atveju Šalys raštu susitaria dėl termino pratęsimo, kuris negali būti ilgesnis kaip 30 (trisdešimt) kalendorinių dienų nurodytiems pažeidimams pašalinti. 
5.3. Jei Sutartis nutraukiama Kliento vienašališkai dėl Paslaugų teikėjo kaltės, Paslaugų teikėjas privalo sumokėti Klientui 10 (dešimt) procentų nuo bendros Sutarties kainos dydžio baudą bei atlyginti visus Kliento nuostolius iki Sutarties nutraukimo dienos.
5.4. Jei Paslaugų teikėjas vėluoja pradėti teikti Paslaugas ar teikti Paslaugas pagal Šalių suderintą grafiką, jis moka Klientui 0,02 procento dydžio delspinigius nuo vėluojamų suteikti Paslaugų vertės už kiekvieną vėlavimo dieną. 
5.5. Jei Klientas dėl savo kaltės vėluoja atsiskaityti su Paslaugų teikėju Sutartyje nustatyta tvarka, Klientas įsipareigoja mokėti Paslaugų teikėjui 0,02 procento dydžio delspinigius už kiekvieną vėlavimo dieną nuo laiku nesumokėtos sumos.
5.6. Mokėjimai (baudos ir delspinigiai) atliekami per 10 (dešimt) kalendorinių dienų nuo rašytinio pareikalavimo gavimo. Gavimo diena laikoma sekanti darbo diena po išsiuntimo.  Vėluojant sumokėti netesybas, vėluojančiai sumokėti Šaliai taikomi 0,02 procento dydžio delspinigiai nuo vėluojamos sumokėti sumos.
5.7. Nenugalimos jėgos (force majeure) sąvoką ir taikymo tvarką nustato Civilinis kodeksas ir kiti galiojantys teisės aktai. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Sutarties neįvykdžiusi Šalis privalo nedelsiant pranešti kitai Šaliai apie nenugalimos jėgos (force majeure) aplinkybių atsiradimą bei jų įtaką Sutarties įvykdymui. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie tas aplinkybes, tai pastaroji Šalis privalo atlyginti dėl pranešimo negavimo atsiradusius nuostolius. Esant nenugalimos jėgos (force majeure) aplinkybėms, Šalys atleidžiamos nuo savo sutartinių įsipareigojimų vykdymo visam minėtų aplinkybių buvimo laikotarpiui, bet ne ilgiau kaip 2 (dviem) mėnesiams. Jei pagrindas nevykdyti įsipareigojimų dėl nenugalimos jėgos (force majeure) aplinkybių išlieka ilgiau nei 1 mėnesį, bet kuri iš Šalių turi teisę nutraukti Sutartį.

VI. SUTARTIES GALIOJIMAS, KEITIMAS, NUTRAUKIMAS IR PABAIGA
6. 
6.1. Ši Sutartis laikoma sudaryta ir įsigalioja nuo jos pasirašymo dienos. Sutartis galioja 12 (dvylika) mėnesių su galimybe Sutartį rašytiniu Šalių susitarimu pratęsti vieną kartą 6 (šešis) mėnesius. Bendras Sutarties galiojimo terminas negali būti ilgesnis nei 18 (aštuoniolika) mėnesių.
6.2. Visos Šalių prievolės, įskaitant mokėjimus ir nuostolių atlyginimą, atliekamos iki Sutarties pasibaigimo ar nutraukimo dienos. Tačiau Sutarties nutraukimas nepanaikina teisės reikalauti atlyginti nuostolius, atsiradusius dėl Sutarties nevykdymo ar netinkamo vykdymo, bei netesybas. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.
6.3. Sutarties sąlygos jos galiojimo laikotarpiu negali būti keičiamos, išskyrus tokias Sutarties sąlygas, kurių keitimas aiškiai numatytas Sutartyje arba jei keitimas vykdomas pagal LR viešųjų pirkimų įstatymo 89 str. nuostatas.
6.4. Klientas turi teisę, įspėjęs Paslaugų teikėją raštu prieš 10 (dešimt) kalendorinių dienų, vienašališkai nutraukti Sutartį dėl Paslaugų teikėjo kaltės Sutarties 5.2. papunktyje nustatyta tvarka dėl bet kurios iš Sutarties 5.2. papunktyje nurodytos aplinkybės (pažeidimo) ir taikyti Paslaugų teikėjui Sutarties 5.3. papunktyje nustatyto dydžio netesybas. 
6.5. Klientas turi teisę, įspėjęs Paslaugų teikėją raštu prieš 10 (dešimt) kalendorinių dienų, vienašališkai nutraukti Sutartį be jokių kompensacijų Paslaugų teikėjui, jei:
6.5.1. Paslaugų teikėjui pradėta ar planuojama pradėti bankroto procedūra, likvidavimo procedūra ar Pardavėjas susidūrė su finansiniais ar kitokio pobūdžio sunkumais, dėl ko kyla rizika dėl netinkamo sutartinių įsipareigojimų vykdymo;
6.5.2. Paslaugų teikėjas turėjo būti pašalintas iš pirkimo procedūros pagal VPĮ 46 straipsnį;
6.5.3. Paslaugų teikėjas prarado kvalifikaciją ar pasitelktas ūkio subjektas prarado kvalifikaciją, ir Pardavėjas nepašalino neatitikties per 30 (trisdešimt) kalendorinių dienų nuo aplinkybės atsiradimo;
6.5.4. Esant kitoms aplinkybėms, numatytomis VPĮ ar kituose teisės aktuose. 
6.6. Sutartis gali būti nutraukta raštišku šalių susitarimu bei kitais Lietuvos Respublikos Civilinio kodekso ir kitų įstatymų numatytais atvejais.

VII. GINČŲ SPRENDIMO TVARKA
7.1. Visi ginčai, susiję su šia Sutartimi ar jos vykdymu, sprendžiami derybų būdu. Nepavykus taikiai išspręsti ginčo per 30 (trisdešimt) kalendorinių dienų, bet kurios Šalies iniciatyva Lietuvos Respublikos įstatymų nustatyta tvarka ginčas gali būti perduodamas spręsti kompetentingam Lietuvos Respublikos teismui pagal Kliento registruotos buveinės vietą. 
7.2. Sutartyje neaptarti klausimai sprendžiami Lietuvos Respublikos teisės aktų nustatyta tvarka.

VIII.  KITOS SĄLYGOS
8.1. Šalys patvirtina, kad sudarydamos Sutartį, jos viena kitai atskleidė visą joms žinomą informaciją, turinčią esminės reikšmės Sutarčiai sudaryti, susipažino su Sutarties ir priedo turiniu, Sutarties ir priedo turinys yra joms žinomas, aiškus ir suprastas. 
8.2. Šalys privalo nedelsiant informuoti viena kitą apie faktus, kurie gali turėti įtakos Sutarties tinkamam vykdymui. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos Sutarties galiojimui, jei Sutartį iš esmės galima vykdyti be negaliojančios nuostatos, išskyrus atvejus, kai norminiai teisės aktai nustato kitaip. 
8.3. Visi dokumentai (įskaitant pretenzijas, pareikalavimus ir kt.), susiję su šia Sutartimi ar jos vykdymu, turi būti siunčiami registruotu paštu, Šalių Sutartyje nurodytu elektroniniu paštu (pasirašyti įgalioto asmens) arba įteikiami asmeniškai pasirašytinai. Elektroniniu paštu siunčiamas dokumentas, įskaitant pareikalavimą ar pretenziją, laikomas gautu kitą darbo dieną po išsiuntimo, registruotu paštu siunčiamas dokumentas laikomas gautu po 5 (penkių) darbo dienų po išsiuntimo, asmeniškai įteikiamas dokumentas laikomas gautu įteikimo dieną. 
8.5. Pasikeitus Sutartį pasirašiusių Šalių adresams, banko sąskaitų numeriams ir (ar) kitiems rekvizitams, Šalys privalo apie tai informuoti viena kitą ne vėliau kaip per 2 (dvi) darbo dienas. Šalis, neįvykdžiusi šių reikalavimų, negali pareikšti pretenzijų, jog ji negavo pranešimų, siųstų pagal kitai Šaliai žinomus rekvizitus. 
8.6. Visa informacija, Šalių gauta ir (ar) sužinota dalyvaujant viešajame pirkime ir vykdant Sutartį, laikoma konfidencialia informacija, kurios atskleidimas be rašytinio kitos Šalies sutikimo draudžiamas. Šalys privalo saugoti konfidencialią informaciją tinkamai ir protingai, naudoti šią informaciją tiktai vykdant įsipareigojimus pagal Sutartį, dauginti šią informaciją tokia apimtimi, kiek to reikia ir būtina vykdant įsipareigojimus pagal Sutartį. Konfidenciali informacija gali būti atskleista be kitos Šalies sutikimo, jei toks atskleidimas privalomas pagal teisės aktų nuostatas. Konfidencialumo reikalavimai netaikomi informacijai, kuri yra ar Sutarties galiojimo laikotarpiu tapo viešai žinoma, arba turi būti atskleista pagal galiojančių teisės aktų reikalavimus.
8.7. Paslaugų tiekėjas Sutarties vykdymui turi teisę pasitelkti tik tuos subteikėjus, kurie buvo nurodyti jo pasiūlyme arba jei pasiūlyme buvo nurodyta subteikimui perduodama sutartinių įsipareigojimų dalis. Subteikėjų keitimo / pasitelkimo tvarka: Paslaugų tiekėjas iš anksto (mažiausiai likus 3 darbo dienoms iki planuojamo keitimo/pasitelkimo) privalo raštu (el. paštu) kreiptis į Klientą, pateikti naujo subteikėjo pavadinimą, keitimo pagrindą, sutarties su subteikėju kopiją, subteikėjo veiklą pagrindžiančius dokumentus (jei reikalaujama). Klientui patvirtinus keitimą, pasirašomas susitarimas prie Sutarties. Klientas turi teisę neleisti pakeisti / pasitelkti subteikėjo, jei pasiūlyme nebuvo nurodyta subteikimui perduodama dalis ar laiku nėra pateiktas prašymas dėl keitimo / pasitelkimo ar susiję dokumentai ar subteikėjas neatitinka pirkimo sąlygų reikalavimų (jei taikoma).
8.8. Vadovaujantis VPĮ 49 straipsnio ir susijusių teisės aktų nuostatomis, Paslaugų tiekėjas gali remtis kitų ūkio subjektų pajėgumais, kurių kvalifikacija remiasi dėl atitikimo Pirkimo dokumentams, pvz. dėl teisės teikti Paslaugas. Paslaugų tiekėjas gali remtis kitų ūkio subjektų pajėgumais tik tuomet, jei toks ūkio subjektas buvo nurodytas pasiūlyme Pirkimo vykdymo metu ir kai buvo pateikti įrodymai, pagrindžiantys Paslaugų tiekėjo teisę naudoti nurodytus išteklius. Toks pasitelktas ūkio subjektas Sutarties vykdymo metu gali būti keičiamas, Paslaugų tiekėjui raštu pateikus (ne vėliau kaip likus 5 darbo dienoms iki planuojamo keitimo) prašymą su kvalifikaciją įrodančiais dokumentais ir sutartimi (tarp ūkio subjekto ir Paslaugų teikėjo). Klientas, gavęs prašymą ir visus dokumentus, patikrina keičiamo ūkio subjekto atitikimą Pirkimo dokumentų reikalavimui, įsitikina, kad išteklius bus prieinamas Paslaugų teikėjui (patikrina sudarytą sutartį) ir raštu informuoja Paslaugų teikėją apie leidimą arba draudimą keisti pasitelktą ūkio subjektą. Klientas turi teisę neleisti keisti pasitelkto ūkio subjekto, jei jis nebuvo laiku išviešintas ar nėra pateikti jo kvalifikaciją įrodantys dokumentai ar ūkio subjektas neturi tinkamos kvalifikacijos ar prašymas pateiktas nesilaikant nurodytų terminų. Visais atvejais, keičiant pasitelktą ūkio subjektą dėl atitikimo kvalifikacijos reikalavimams, Šalys pasirašo susitarimą prie Sutarties. 
8.9. Kliento sutikimas dėl subteikėjo ar ūkio subjekto pasitelkimo neatleidžia Paslaugų tiekėjo nuo visiškos materialinės atsakomybės už pasitelktus asmenis.
[bookmark: _Hlk523832113]8.10. Vykdydamos Sutartį, Šalys įsipareigoja užtikrinti tinkamą 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) nuostatų įgyvendinimą. Jei Sutarties vykdymo metu atsirastų poreikis tvarkyti asmens duomenis, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. 
8.11. Asmuo, atsakingas už Sutarties ir jos pakeitimų paskelbimą pagal LR Viešųjų pirkimų įstatymo 86 straipsnio 9 dalies nuostatas – VšĮ Nacionalinio kraujo centro Sekretoriato administratorė, tel. +370 5 239 2444, el. p. nkcadministracija@kraujodonoryste.lt .
8.12. Kliento paskirtas asmuo, atsakingas už Sutarties vykdymą:  ___________, tel. ___________, el. p.: ___________.
8.13. Paslaugų teikėjo paskirtas asmuo, atsakingas už Sutarties vykdymą: ___________, tel. Nr. ___________, el. p. ___________. 
8.14. Sutartis sudaroma 2 (dviem) vienodą juridinę galią turinčiais egzemplioriais lietuvių kalba kiekvienai Šaliai arba Sutartis bus pasirašoma elektroniniu būdu, Šalims apsikeičiant elektronine Sutarties versija.

IX.  ŠALIŲ REKVIZITAI

	[bookmark: _Hlk47714467]PASLAUGŲ TIEKĖJAS 












_____________________________

[bookmark: _Hlk61245625]2026 m. _________ mėn. __ d. Paslaugų teikimo sutarties Nr. _________       
1 priedas 

I. PASLAUGŲ PAVADINIMAS, KIEKIAI IR KAINA

	Eil. Nr.
	Spaudos gaminio pavadinimas
	Formatas
	Maksimalus kiekis (vnt.)
	Kaina Eur/vnt. be PVM
	Suma Eur be PVM
(4x5)

	1
	2
	3
	4
	5
	6

	Popieriniai spaudos gaminiai

	1.
	Kortelės
	90x50 mm
	1 000
	
	

	2.
	Aktyvių donorų pažymėjimų blankai
	A4 
	6 000 
	
	

	3.
	Garbės donorų pažymėjimų blankai
	A4 
	2 000
	
	

	4.
	Pirmakarčių donorų pažymėjimų blankai
	A5
	7 000
	
	

	5.
	Aplankai
	A5
	7 000
	
	

	6. 
	Aplankai
	A4

	3 000
	
	

	7.
	Skrajukai
	A6

	7 000
	
	

	8.
	Skrajukai
	A5

	4 000
	
	

	9.
	Lašiuko formos skrajutės
	A6
	3 000
	
	

	10.
	3 dalių lankstinukai
	Sulankstyto - 9,9 x 21 cm, išskleisto - A4.
	5 000
	
	


	Bendra kaina, Eur be PVM
	

	PVM tarifas, proc.
	

	PVM suma, Eur:
	

	Sutarties kaina, Eur su PVM:
	



Sutarties suma lygi bendrai Sutarties kainai eurais su PVM: _________ Eur (_________ eurai, __ euro ct.).

Lentelėje yra nurodyta maksimalus paslaugų kiekis sutarties galiojimo laikotarpiu, tiksli perkamų paslaugų apimtis priklausys nuo Perkančiosios organizacijos poreikio. Perkančioji organizacija neįsipareigoja įsigyti visos maksimalios paslaugų apimties, sutarties vykdymo metu bus atsiskaitoma už suteiktas paslaugas pagal tiekėjo pasiūlyme nurodytą įkainį.

II. PIRKIMO OBJEKTO TECHNINĖ SPECIFIKACIJA 

1. Perkančioji organizacija – VšĮ Nacionalinis kraujo centras, (toliau – PO).
1. Pirkimo objektas – spaudos gamybos paslaugos (toliau – paslaugos).

1. Pirkimo objektas 
2. Popieriniai spaudos gaminiai.

2. Popierinių spaudos gaminių charakteristikos:
	[bookmark: _Hlk5273007]Eil. Nr.
	Spaudos gaminio pavadinimas
	Maksimalus kiekis (vnt.)
	Formatas
	Medžiagos ir kitos savybės
	Spalvin-gumas

	1
	2
	3
	4
	5
	6

	1.
	Kortelės
	1 000
	90x50 mm
	1.Matinis popierius.
2.Gramatūra – ne mažiau kaip 330 g/m2 ir ne daugiau kaip 350 g/m2.
3.Vieno užsakymo metu užsakoma ne mažiau kaip 50 vnt. ir ne daugiau kaip  300 vnt.
	4+4

	2.
	Aktyvių donorų
pažymėjimų blankai
	6000 
	A4

	1. Matinis popierius
2.Gramatūra – ne mažiau kaip 350 g/m2 popierius kreidinis, silk 
3. Vieno užsakymo metu užsakoma ne mažiau kaip 500 vnt.
	4+0

	3.
	Garbės donorų
pažymėjimų blankai
	2000
	A4
	1.Matinis popierius 
2.Gramatūra – ne mažiau kaip 250 g/m2
popierius kreidinis, silk
3.Vieno užsakymo metu užsakoma ne mažiau kaip 500 vnt.
	4+0

	4.
	Pirmakarčių 
pažymėjimų blankai
	7000
	A5
	1. Matinis popierius
2. Gramatūra – ne mažiau kaip 350 g/m2 popierius kreidinis, silk
3. Vieno užsakymo metu užsakoma ne mažiau kaip 500 vnt.
	4+0

	5. 
	Aplankai
	7 000
	A5
	1. Blizgus arba matinis popierius
2. Gramatūra – ne mažiau kaip 330 g/m2 ir ne daugiau kaip 350 g/m2.
3. Aplankai turėtų būti su dviem atvartais
4.Vieno užsakymo metu užsakoma ne mažiau kaip 1000 vnt.
	4+0

	6. 
	Aplankai
	3 000
	A4
	1. Blizgus arba matinis popierius
2. Gramatūra – ne mažiau kaip 330 g/m2 ir ne daugiau kaip 350 g/m2.
3. Aplankai turėtų būti su dviem atvartais
4.Vieno užsakymo metu užsakoma ne mažiau kaip 200 vnt.
	4+0

	7.
	Skrajukai
	7 000
	A6

	1. Blizgus arba matinis popierius.
2. Gramatūra – ne mažiau kaip 150 g/m2 ir ne daugiau kaip 180 g/m2.
3. Vieno užsakymo metu užsakoma ne mažiau kaip 100 vnt. 
	4+4 


	8.
	Skrajukai
	4 000
	A5

	1. Blizgus arba matinis popierius.
2. Gramatūra – ne mažiau kaip 150 g/m2 ir ne daugiau kaip 180 g/m2.
3. Vieno užsakymo metu užsakoma ne mažiau kaip 100 vnt. 
	4+4 


	9. 
	Lašiuko formos skrajutės
	3 000
	A6

	1. Blizgus arba matinis popierius.
2. Gramatūra – ne mažiau kaip 220 g/m2 ir ne daugiau kaip 350 g/m2.
3. Vieno užsakymo metu užsakoma ne mažiau kaip 500 vnt. 
	4+4 


	10.
	3 dalių lankstinukai
	5000
	Sulankstyto - 9,9 x 21 cm, išskleisto - A4.
	1. Blizgus arba matinis popierius.
2. Dvigubo lenkimo. 
2.Gramatūra – ne mažiau kaip 150 g/m2
3. Vieno užsakymo metu užsakoma ne mažiau kaip 500 vnt.
	4+4



4. Pradinį maketą pateikia Perkančioji organizacija. Tiekėjas, parengęs gamybai skirtą maketą pagal pateiktą maketą, privalo jį pateikti Perkančiajai organizacijai suderinti. Gamyba pradedama tik gavus Perkančiosios organizacijos patvirtinimą





PASLAUGŲ TIEKĖJAS		   KLIENTAS

	


________________________
A.V.
	Direktorius
Daumantas Gutauskas

_____________________________
A.V. 




